Vera qerarê Amerîka yê vera hîre kadroyanê rayberî yê PKKyî reaksîyonêk zî Şengal ra ame. Derheqê babete de dezgehanê Şengalî eşkerayîya hempare daye.
Eşkerayîye de ca dîya nînan:
‘‘Ma sey şar û dezgehanê  Şengalî qerarê Amerîka yê vera hîrê xoverdayoxanê kurdan şermezar kenî.
Ma sey şarê Êzidî nêzdîbîyayîşê Amerîka bi taybetî wextê  hêrişê DAÎŞî yê 2014î  û rojanê qirkerdişî de eşkera dîyê. Nika zî ma vînenî ke vera hîrê xoverdayoxanê kurdan se kenî.
Amerîka heta ewro semedê pawitişê ma çîyêk nêkerd. La xeyrê  xoverdayîşê  hîrê îdarekaranê PKK û KCKyî şarê kurdî xoverdayîşêko erjaye da.  Semedê cinî û mayanê ma bi seyan şehîdî dayî.
Amerîka herindê nê qerarî de ganî semedê azadkerdişê cinîyê êzidî ke qirkerdişê 2014î ameyî remnayene tê bigêre.
Ma sey şarê Şengalî naye eşkera vanê ke; no qerar dişmenanê kurdan bi taybetî zî dişmenanê êzidîyan rê xizmet o.
No qerar xoverdayîşê ma hîna xurt keno. Ma rojanê tarîyan de hîna hêzê xo kenî yew û wayîr rayberanê xo vejîyenê.‘‘
